|  |
| --- |
| -l |



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Tilsynsrapport  DLG Rapsol   |  |  | | --- | --- | | Havnepladsen 28, 4941 Bandholm | | |  | | | CVR-nr.: | 24246930 | | P-nr.: | 1017893226 | | Tilsynsdato: | 13. marts 2018 |   Brevid: 4111255  Sagsnr.: 361650 |

Lolland Kommune, Teknik- og Miljømyndighed, Jernbanegade 7, 4930 Maribo

Telefon 5467 6767, tmm@lolland.dk, www.lolland.dk

Lolland Kommune er tilsynsmyndighed for landbrug og virksomheder i kommunen. Tilsynet føres efter reglerne i miljøtilsynsbekendtgørelsen[[1]](#footnote-1), samt brugerbetalingsbekendtgørelsen[[2]](#footnote-2). En nærmere beskrivelse af hvilke typer landbrug og virksomheder der føres tilsyn med, forefindes i kommunens miljøtilsynsplan.

# Deltagere:

Marlene Blak Nielsen, Lolland Kommunes Teknik- og Miljømyndighed har foretaget et varslet miljøtilsyn på virksomheden den 13. marts 2018. Fra virksomheden deltog driftsleder Lars Hovmand Knudsen.

# Virksomhedstype:

DLG Rapsol er en rapsoliefabrik, som har fået miljøgodkendelse efter listepunkt E208 på bilag 2 i godkendelsesbekendtgørelsen.

Listepunkt E208 omfatter ”Oliemøller og andre anlæg for raffinering eller behandling af vegetabilske olier med en kapacitet til produktion af færdige produkter på mere end 100 tons pr. dag, bortset fra virksomheder der er omfattet af listepunkt 6.4b og margarinefabrikker”.

Miljøgodkendelse er fra 5. november 2001, med ændringer af 19. februar 2007 omhandlende an-lægget til rapsolieproduktion.

# Baggrund for tilsynet:

Tilsynet var et varslet prioriteret tilsyn, foranlediget af uheld med spild af rapsolie. Tilsynet havde derfor fokus på foranstaltninger til at undgå uheld og håndtering og opbevaring af råstoffer og færdige produkter.

Seneste tilsyn var den 29. september 2016.

Samlet set vurderes det, at virksomheden har fået fulgt fornuftigt op på uheldet med rapsolie, og forsøgt at iværksætte nogle procedurer, så man gerne fremadrettet skulle kunne forhindre lignende uheld. Lolland Kommune vurdere derfor, at sagen vedrørende spild i forbindelse med lastning af rapsolie kan afsluttes.

# Håndhævelser medført af tilsynet:

Ingen

# Punkter der er ført tilsyn med:

Vilkår i miljøgodkendelsen vedrørende håndtering og opbevaring af råstoffer og færdige produkter.

# Jordforurening konstateret ved tilsynet:

Ingen

# Konklusion på virksomhedens seneste indberetninger om egenkontrol og evt. håndhævelser:

Der er udført tankinspektioner jf. vilkår 8.2.18. Der var ingen bemærkninger hertil.

Enhver har ret til aktindsigt i de øvrige oplysninger i sagen, som tilsynsmyndigheden er i besiddelse af, med de begrænsninger, der følger af offentlighedsloven, forvaltningsloven og lov om aktindsigt i miljøoplysninger.

1. Bek. om miljøtilsyn, nr. 1476 af 12. december 2017 [↑](#footnote-ref-1)
2. Bek. om brugerbetaling for godkendelse m.v. og tilsyn efter lov om miljøbeskyttelse og lov om husdyrbrug og anvendelse af gødning m.v., nr. 1445 af 12. december 2017 [↑](#footnote-ref-2)